Temeljem odredbe članka 10. stavka 1. Zakona o plaćama u lokalnoj i područnoj (regionalnoj) samoupravi ( „Narodne novine“, broj 28/10 ), te članka 30. Statuta Općine Povljana ( „Službeni glasnik Zadarske županije'' br. 14/17 ), na prijedlog načelnika Općine Povljana, Općinsko vijeće Općine Povljana na svojoj 24. sjednici održanoj dana 05. prosinca 2019. godine, donosi

**ODLUKU**

**o koeficijentima za obračun plaća službenika i namještenika u Jedinstvenom upravnom odjelu Općine Povljana**

Članak 1.

Ovom Odlukom utvrđuje se koeficijent za obračun plaća službenika i namještenika u Jedinstvenom upravnom odjelu Općine Povljana.

Članak 2.

Vrijednost pojedinog radnog mjesta izražava se koeficijentima kako slijedi:

1. Za radna mjesta za koja je opći uvjet osnovna škola , niža stručna sprema;

a) pomoćni poslovi:- poslovi održavanja i čišćenja, poslovi dostave; koef.=1,00

2. Za radna mjesta za koja je opći uvjet srednja stručna sprema;

a) uredski poslovi- referent vođenje arhive, zapisnika, prijepisa, protokola, prijepisa za

Općinsko vijeće; koef.=2,00

b) referent-komunalni redar

poslovi komunalnog redara; koef=1,606

c) referent za poreze i komunalnu naknadu; koef= 1,934

d) referent za financije; koef=2,055

3. Za radno mjesto za koja je opći uvjet magistar struke ili stručni specijalist;

a) poslovi glavnog rukovoditelja – pročelnik Jedinstvenog upravnog odjela; koef.=3,055

b)referent za opće poslove; koef= 1,606

Osnovica za obračun iznosi 4.104,32 kn.

Članak 3.

Stupanjem na snagu ove Odluke, prestaje važiti dosadašnja Odluka o koeficijentima za obračun plaća službenika i namještenika u Jedinstvenom upravnom odjelu Općine Povljana.

Članak 4.

Ova Odluka stupa na snagu danom donošenja, a objavit će se u „Službenom glasniku Zadarske županije''.

Klasa: 120-02/19-01/3

Ur. broj: 2198/25-40-19-2

Povljana, 05. prosinca 2019. godine

**OPĆINSKO VIJEĆE OPĆINE POVLJANA**

Predsjednik Općinskog vijeća

Šime Jurišić